כאמור, התנגדויות מצד הקהל הן עניין צפוי ולגיטימי בעת הצגת הרעיון. הכנה טובה ויסודית אמורה לעזור להתמודד עם מרביתן. אולם, לעיתים המקור להתנגדות איננו ענייני, כי אם רגשי. כולנו <?xml:namespace prefix = st1 />בני אדם וכולנו מונעים לא אחת על ידי רגשותינו וחששותינו. כאשר הטונים עולים והאדם שמולנו מתחיל להביע רוגז או לרדת לפסים אישיים – ככל הנראה מדובר בהתנגדות על רקע רגשי. על מנת להתמודד עם תגובות שכאלו – כדאי פשוט לדבר! ניהול שיחה פרטית עם האדם המתנגד תעזור, ברוב המקרים, לגלות את מה שבאמת מטריד אותו לגבי ההצעה. לשיחה כזו חשוב להגיע מתוך פתיחות ונכונות להקשבה אמיתית.